Zsa Zsa Gábor

Zsa Zsa Gabor (født Sári Gábor 6. februar 1917 i Budapest i Østerrike-Ungarn, død 18. desember 2016 i Los Angeles), også kalt Zsuzsanna Sári Gábor, var en ungarsk-amerikansk skuespiller. Gabor debuterte på scenen i Wien femten år gammel og ble kåret til «Frøken Ungarn» i 1936. I 1941 kom hun til USA, hvor hun først ble kjent som skuespiller, senere for sin personlighet og etterhvert ni ekteskap.

Liv og virke

Bakgrunn 
Zsa Zsa Gabor var annen datter av den ungarske gardeoffisier Vilmos Gábor (1884–1962) og hans hustru skuespillerinnen Janci «Jolie» Tilleman Gábor (også kjent som Jólie Sári, 1896–1997). Begge foreldre var jødiske. Hun hadde to søstre som begge ble skuespillerinner, Magda Gabor (1914–1997) og Eva Gabor (1919–1995).

Karriere
I 1936 vant den da 19-årige en skjønnhetskonkurranse, som Miss Ungarn. Etter utdannelse ved Wiener Musikakademie gav Richard Tauber henne en rolle i operetten Der Singende Traum.

Etter hennes første ekteskap, med en tyrkisk diplomat, fulgte hun i 1941 med sin søster Eva til Hollywood, for som henne å arbeide der som skuespillerinne. Zsa Zsa Gabor medvirket fra 1952 i rundt femti for det meste mindre filmer og i mange fjernsynsproduksjoner, noe som i 2004 gav henne medlemskap i B-Movie Hall Of Fame. I filmen Moulin Rouge, som handlet om maleren Henri de Toulouse-Lautrec, spilte hun sangerinnen Jane Avril.

Hun ble imidlertid mest kjent for tallrike affærer, skandaler, skilsmisser og rettssaker for æreskrenkelser. De sistnevnte gav henne ved en anledning et tre dager langt fengselsopphold. Zsa Zsa Gabor ervervet i ofte kortvarige ekteskap med millionærer en formue som bestod ikke minst av eiendommer og smykker. Hennes selvinscenering førte til at hun i Ephraim Katz' The Film Encyclopedia ble omtalt som den dyreste kurtisane siden Madame de Pompadour.

Den 27. november 2002 var Gabor involvert i en trafikkulykke på Sunset Boulevard i Los Angeles. Hun fikk for dette tilerkjent en skadeserstatning på to millioner US-Dollar. Deretter satt hun i rullestol, og var i mediene i forbindelse med forskjellige sykehusopphold.

Den 18. desember 2016 døde Zsa Zsa Gabor i sin villa i Los Angeles etter lengre tids sykdom.

Ekteskap 
Zsa Zsa Gabor var gift åtte ganger:
 1938–1941 med Burhan Asaf Belge (1887–1967), pressesjef for det tyrkiske utenriksministerium. Han ble senere kjent som forfatter og diplomat.
 1942–1947 med Conrad Nicholson Hilton (1887–1979), Hilton-Hotel-grunnlegger, med hvem hun fikk sin eneste datter, Constance Francesca Hilton (1947–2015).
 1949–1954 med George Sanders (1906–1972), skuespiller, som senere giftet seg med Zsa Zsas søster Magda. Gabor hadde under dette ekteskapet et forhold til  Porfirio Rubirosa (1909–1965), en dominikansk diplomat og internasjonal playboy.
 1964–1966 med Herbert Hunter (1908–2008), finansrådgiver og iduustriherre.
 1966–1967 med Joshua S. Cosden, Jr., forretningsmann (texansk oljemagnat).
 1975–1976 med Jack W. Ryan (1926–1991), designer og medoppfinner av Barbie-dukken.
 1977–1982 med Michael O'Hara, advokat.Kuriosum: Zsa Zsa Gabor hadde i 1982 en ekteskapsseremoni med Felipe de Alba (1924–2005). Dette ekteskapet var ugyldig av flere grunner, idet Gabor fortsatt var gift med Michael O'Hara og seremonien var ledet av en skipskaptein. Ekteskapet, som forøvrig bare bestod i én dag, måtte ikke annulleres.
 1986–2016 med Frédéric Prinz von Anhalt (* 1943).

Filmografi 
 The Ruby Wax Show Seg selv (1 episode, 1997)
 The Rosie O'Donnell Show Seg selv (1 episode, 1997)
 A Very Brady Sequel (1996) (ukreditert) Seg selv
 Cybill Seg selv (1 episode, 1995)
 Empty Nest Seg selv (1 episode, 1994)
 Late Show with David Letterman Seg selv (3 episoder, 1993–1995) 
 Happily Ever After (1993) (stemme) Blossom
 The Naked Truth (1992) The Stewardess
 The Fresh Prince of Bel-Air Sonya Lamor (1 episode, 1991)
 City Babette Croquette (1 episode, 1990)
 Johann Strauss - Der König ohne Krone (1987) Aunt Amalie 
 Charlie Barnett's Terms of Enrollment (1986) (V) Star Hungry' Celebrity
 Frankenstein's Great Aunt Tillie (1984) Clara
 Matt Houston (1 episode, 1983)
 As the World Turns (1956) Lydia Marlowe (ukjent antall episoder, 1981)
 The Facts of Life Countess Calvet (1 episode, 1981)
 The Love Boat Annette (1 episode, 1980)
 Hollywood, ich komme (1980) Stargast
 Supertrain Audrey (1 episode, 1979)
 Every Girl Should Have One (1978) Olivia Wayne
 3 Girls 3 (1 episode, 1977)
 Won Ton Ton, the Dog Who Saved Hollywood (1976) Premiere female star
 Up the Front (1972) Mata Hari
 Night Gallery Mrs. Moore (1 episode, 1971)
 Mooch Goes to Hollywood (1971) (ukreditert) Narrator 
 Bracken's World Cameo (1 episode, 1969)
 The Bob Hope Show (1 episode, 1968)
 The Name of the Game Mira Retzyk (1 episode, 1968)
 Batman Minerva (2 episoder, 1968)
 Jack of Diamonds (1967) Cameo appearance
 Bonanza Madame Marova (1 episode, 1967)
 Drop Dead Darling (1966) Gigi
 Picture Mommy Dead (1966) Jessica Shelley
 The Rounders Ilona Hobson (1 episode, 1966)
 Alice in Wonderland or What's a Nice Kid Like You Doing in a Place Like This? (1966(stemme) The Queen of Hearts
 F Troop Marika (1 episode, 1966)
 Gilligan's Island Erika Tiffany Smith (1 episode, 1965)
 Bob Hope Presents the Chrysler Theatre Pilot (1 episode, 1965)
 Burke's Law Anna, the Maid (2 episoder, 1963–1964)
 The Dick Powell Show Girl (1 episode, 1963)
 Lykke og krone (1962) Seg selv 
 Boys' Night Out (1962) Boss' Girl Friend
 The Road to Hong Kong (1962) (scenes deleted) Cameo appearance
 General Electric Theater Countess Gloria (2 episoder, 1956–1961)
 Make Room for Daddy Lisa Laslow (1 episode, 1960)
 Ninotchka (1960)
 La contessa azzurra (1960) Loreley
 Lux Playhouse Helen (1 episode, 1959)
 For the First Time (1959) Gloria De Vadnuz
 Queen of Outer Space (1958) Talleah
 Touch of Evil (1958) Strip-Club Owner
 Matinee Theatre Eugenia (5 episoder, 1956–1958)
 Country Music Holiday (1958) Zsa Zsa – Movie Star
 Shower of Stars (1 episode, 1958)
 The Man Who Wouldn't Talk (1958) Eve Trent
 Playhouse 90 Erika Segnitz (2 episoder, 1957)
 The Girl in the Kremlin (1957) Lili Grisenko/Greta Grisenko
 The Life of Riley Gigi (1 episode, 1957)
 Death of a Scoundrel (1956) Mrs. Ryan
 Sneak Preview (1956) TV-serie
 The Ford Television Theatre Dara Szabo (1 episode, 1956)
 The Red Skelton Show Movie Star (1 episode, 1955)
 Climax! Mme. Florizel (2 episoder, 1955)
 3 Ring Circus (1954) Saadia
 Ball der Nationen (1954) Vera van Loon
 Sangre y luces (1954) Marilena
 L'ennemi public no 1 (1953) Lola la Blonde
 Lili (1953) Rosalie
 Hva er kjærlighet? (1953) Flirt at Bar (segment "Mademoiselle")
 Moulin Rouge (1952) Jane Avril
 Vi er ikke gifte! (1952) (som ZsaZsa Gabor) Eve Melrose
 Lovely to Look at (1952) Zsa Zsa

Referanser

Litleratur 
 Gerold Frank: Zsa Zsa Gábor: my story. Cleveland 1960.
 Zsa Zsa Gabor, Wendy Leigh: One lifetime is not enough. Delacorte Press, New York 1991, ISBN 0-385-29882-X
 Darwin Porter: Those glamorous Gabors: bombshells from Budapest; great courtesans of the 20th century. Blood Moon Productions, Toronto 2013, ISBN 978-1-936003-35-8

Eksterne lenker 
 Zsa Zsa Gabor side og fanklubb
 

Gabor, Zsa Zsa
Gabor, Zsa Zsa
Gabor, Zsa Zsa
Personer fra Budapest
Sosietetsdamer